RO
C 463/16
Jurnalul Oficial al Uniunii Europene
5.12.2022
Părțile din procedura principală Reclamanți: SN, AS, RA, AA, OK, SD, IS, YZ, VK, VM, SP, OZ, OK, MM, PS, OP, ST, OO, ST, OS, AB, AT, PM, IY, SO, HY, VK, VL, DT, DM, DK, OK, MK, VM, VM, AY, PD, SS, OH, AZ, RS, VD, AI, OK Pârât: Staatssecretaris van Justitie en Veiligheid
Întrebările preliminare 1) Libera circulație a serviciilor garantată la articolele 56 și 57 TFUE cuprinde un drept de ședere într-un stat membru, derivat din acest drept, pentru lucrători din țări terțe care pot fi angajați în statul respectiv de un prestator de servicii stabilit în alt stat membru?
2) În cazul unui răspuns negativ, articolul 56 TFUE se opune ca, în cazul în care durata furnizării serviciilor este mai mare de trei luni, să fie obligatorie solicitarea unui permis de ședere pentru fiecare lucrător în parte, alături de o obligație de notificare simplă pentru prestatorul de servicii?
3) În cazul unui răspuns negativ, articolul 56 TFUE se opune: a) unei dispoziții legislative naționale conform căreia perioada de valabilitate a unui astfel de permis de ședere, indiferent de durata furnizării serviciilor, nu poate depăși doi ani?
b) limitării perioadei de valabilitate a unui astfel de permis de ședere la perioada de valabilitate a permisului de muncă și de ședere în statul membru de stabilire a prestatorului de servicii?
c) perceperii unei taxe administrative pentru fiecare cerere (de prelungire), al cărei cuantum este egal cu taxa administrativă datorată pentru un permis legal pentru ca un resortisant al unei țări terțe să ocupe un loc de muncă, însă este de cinci ori mai mare decât cuantumul taxei administrative pentru un certificat de ședere legală a unui cetățean al Uniunii?
Cerere de decizie preliminară introdusă de Centrale Raad van Beroep (Țările de Jos) la 18 august 2022 – X/Raad van bestuur van de Sociale verzekeringsbank (Cauza C-549/22) (2022/C 463/21) Limba de procedură: neerlandeza Instanța de trimitere Centrale Raad van Beroep
Părțile din procedura principală Apelantă: X Intimat: Raad van bestuur van de Sociale verzekeringsbank
Întrebările preliminare 1) Articolul 68 alineatul (4) din Acordul de asociere (1) trebuie interpretat în sensul că acesta se aplică unui urmaș cu reședința în Algeria al unui lucrător decedat, care dorește să își exporte prestația de urmaș în Algeria?
În cazul unui răspuns afirmativ, 2) Având în vedere modul de redactare, scopul și natura articolului 68 alineatul (4) din Acordul de asociere, acesta trebuie interpretat în sensul că este direct aplicabil, astfel încât persoanele cărora li se aplică această dispoziție au dreptul de a o invoca direct în fața instanțelor judecătorești ale statelor membre, pentru a obține ca normele din dreptul național care o încalcă să fie lăsate neaplicate?